รักษาแผลกัดที่ไม่รุนแรง รักษาแผลสุนัขกัดรุนแรง
แผลสุนัขกัดส่วนใหญ่จะเป็นแผลที่ไม่รุนแรงที่คุณสามารถรักษาเองได้ที่บ้าน ถ้าแผลกัดไม่ค่อยฉีกจากกันหรือเขี้ยวของสุนัขถากแค่ผิวๆ คุณสามารถรักษาแผลเช่นนี้เองได้ที่บ้าน แผลแบบนี้จะแตกต่างจากแผลที่เขี้ยวสุนัขฝังลึกลงไป ฉีกขาด หรือข้อต่อและกระดูกถูกบดหัก ถ้าเป็นแผลแบบนี้ให้ไปพบแพทย์เสมอ การดูแลแผลรุนแรงจะอยู่ในส่วนที่สองของบทความ ใช้สบู่และน้ำเยอะๆ ล้างแผลกัดให้สะอาด โดยเป็นน้ำที่มีอุณหภูมิที่คุณรู้สึกสบาย นี่จะช่วยทำความสะอาดแผลและขจัดเชื้อโรคที่อยู่รอบแผลหรือที่มาจากปากของสุนัข  สบู่อะไรก็สามารถใช้ได้ แต่สบู่ที่ฆ่าเชื้อแบคทีเรียจะดีที่สุดถ้าคุณมีอยู่ที่บ้าน สบู่และน้ำอาจจะทำให้แสบที่แผล แต่ก็ควรที่จะล้างบริเวณนั้นให้สะอาด ใช้ผ้าขนหนูหรือผ้าก๊อซกดแผลไว้ถ้ามีเลือดไหลออกมาหลังจากที่ล้างแผลเสร็จ เลือดจะหยุดไหลหรือไหลช้าลงจนแห้งภายในเวลาสักพัก ถ้าเลือดไหลออกมามากและไม่หยุดไหลหลังจากที่กดแผลไปแล้ว 15 นาที คุณควรไปพบแพทย์ ครีมฆ่าเชื้อแบคทีเรีย อย่าง Neosporin หรือ Bacitracin สามารถช่วยป้องกันการติดเชื้อของแผลได้ ทาครีมที่แผลตามวิธีที่ระบุที่บรรจุภัณฑ์ของยา เมื่อคุณทายาฆ่าเชื้อแบคทีเรียแล้ว ให้พันแผลให้เรียบร้อย ให้พันแผลแน่นพอประมาณเพื่อจะป้องกันการบาดเจ็บ แต่อย่าพันแน่นมากเกินไปเพราะมันจะมีผลกับการไหลเวียนของเลือดและทำให้เจ็บ คุณควรที่จะเปลี่ยนผ้าพันแผลทุกครั้งเมื่อคุณทำมันสกปรก เช่น เมื่อคุณอาบน้ำ ค่อยๆ ล้างแผลเบาๆ อีกครั้ง ทาครีมฆ่าเชื้อ และใช้ผ้าพันแผลอันใหม่ โรคบาดทะยักเป็นอาการติดเชื้อที่เป็นไปได้ซึ่งอาจจะเกิดจากแผลสุนัขกัด ผู้เชี่ยวชาญแนะนำให้ฉีดวัคซีนป้องกันบาดทะยักหลังจากที่สุนัขกัดถ้าการฉีดวัคซีนครั้งสุดท้ายคือนานกว่า 5 ปี ดูสัญญาณของการติดเชื้ออื่นๆ ของแผล ถ้าคุณคิดว่าแผลนั้นอาจจะติดเชื้อ ให้ไปพบแพทย์ทันที สัญญาณที่บ่งบอกว่าแผลติดเชื้อได้แก่คือ  เจ็บปวดกว่าเดิม บวม แดงหรือบริเวณแผลค่อนข้างอุ่น เป็นไข้ มีน้ำหนองออกมา โรคพิษสุนัขบ้าเป็นการติดเชื้อที่อาจจะเป็นไปได้ โดยคุณสามารถติดมาจากแผลสุนัขกัดที่แม้จะไม่รุนแรง ผู้ที่ถูกสุนัขกัดมักจะรู้จักสุนัขที่กัดและสามารถระบุได้ว่าก่อนหน้านี้สุนัขได้รับการฉีควัคซีนโรคพิษสุนัขบ้าหรือไม่ ถ้าเป็นกรณีเช่นนี้ ก็ไม่กังวลเรื่องโรคพิษสุนัขบ้า ถ้าไม่แน่ใจว่าสุนัขตัวนั้นฉีดวัคซีนแล้วหรือไม่ เช่น สุนัขจรจัด ก็ควรต้องสังเกตอาการของสุนัขประมาณ 15 วัน (ถ้าเป็นไปได้) เพื่อตรวจดูว่าเป็นมันมีสัญญาณของโรคพิษสุนัขหรือไม่ คุณควรที่จะไปขอความช่วยเหลือจาดผู้เชี่ยวชาญถ้าคุณไม่สามารถระบุว่าสุนัขฉีดวัคซีนแล้ว แม้จะเป็นแผลที่ไม่รุนแรงก็ตาม ถ้าคุณป่วยเป็นโรคอื่นอยู่ก่อนแล้ว คุณควรที่จะไปหาแพทย์ โรคเหล่านี้ได้แก่  เบาหวาน โรคตับ มะเร็ง ติดเชื้อเอชไอวี เมื่อใช้ยาบางชนิดที่ทำให้ระบบภูมิคุ้มกันอ่อนแอลง เช่น ยาสำหรับโรคโรคภูมิคุ้มกันทำลายตนเอง แผลกัดรุนแรงจะมีรอยฝังลึกจากเขี้ยวของสุนัข 1 แผลหรือมากกว่านั้น ซึ่งมันอาจจะทำให้เนื้อฉีกขาดได้ ขากรรไกรของสุนัขบางสายพันธุ์ที่กัดคุณอาจจะทำให้กระดูก เส้นเอ็น หรือข้อต่อเสียหาย และตุณอาจจะขยับตัวได้อย่างเจ็บปวดหรือไม่สามารถขยับบริเวณที่โดนกัดได้ สัญญาณอื่นๆ ของแผลกัดที่บ่งบอกว่าคุณควรต้องไปพบแพทย์มากกว่าจะรักษาเองที่บ้าน ได้แก่  แผลลึกพอที่จะเห็นไขมัน กล้ามเนื้อ หรือกระดูก แผลฉีกขาดออกจากกันกว้างมากๆ เลือดพุ่งมาจากแผลและเมื่อกดแผลเป็นเวลา 15 นาทีไม่สามารถทำให้เลือดหยุดไหลได้ แผลใหญ่กว่า 1-2 เซนติเมตร แผลกัดนั้นอยู่ที่ศีรษะหรือคอ ก่อนที่จะไปหาแพทย์ ให้ใช้ผ้าขนหนูกดที่แผลเพื่อเลือดไหลช้าลงมากที่สุด ใหกดแผลไว้จนกว่าคุณจะพบแพทย์ แพทย์ผู้เชี่ยวชาญจะวิเคราะห์และเลือกใช้วิธีที่ดีที่สุดในการรักษาแผลสุนัขกัด รวมถึงทำให้เลือดหยุดไหล และดูว่าแผลนั้นต้องเย็บแผลหรือไม่ แพทย์จะล้างแผล (โดยใช้น้ำยาฆ่าเชื้อสำหรับการผ่าตัด เช่นไอโอดีน) และจะกำจัดเนื้อเยื่อที่ไม่จำเป็นจากบริเวณแผล ซึ่งรวมถึงผิวหนังที่ตายแล้วออก เนื้อเยื่อที่ติดเชื้อ โดยมันจะขัดขวางการรักษาเนื้อเยื่อที่ดีอยู่บริเวณรอบ  แพทย์จะดูที่ประวัติการฉีดวัคซีนของคุณเพื่อดูว่าจำเป็นต้องฉีดวัคซีนบาดทะยักหรือไม่ ถ้าแพทย์สังเกตว่ากระดูกของคุณเสียหายจากการถูกกัด คุณอาจจะต้องไปเอกซเรย์เพื่อหารับการรักษาที่เหมาะสม  บอกกับแพทย์ว่าคุณรู้ว่าสุนัขตัวนั้นฉีดวัคซีนโรคพิษสุนัขบ้าหรือไม่ ถ้าแพทย์เชื่อว่าคุณมีความเสี่ยงที่จะติดเชื้อพิษสุนัขบา แพทย์จะรักษาด้วยการฉีดวัคซีนต้านเชื้อพิษสุนัขบ้าหลายเข็ม ถ้าคุณมีสัญญาณของการติดเชื้อหรือแพทย์ระบุว่าคุณมีความเสี่ยงสูงที่จะติดเชื้อจากแผล แพทย์จะจ่ายยาฆ่าเชื้อให้ ยาฆ่าเชื้อส่วนใหญ่ที่ใช้กันได้แก่  Amoxicillin-clavulanate (Augmentin) ซึ่งปกติแล้วจะเป็นยาเม็ดและแพทย์จะสั่งให้ใช้เป็นเวลา 3-5 วัน ผลข้างเคียงของยานี้ก็คือจะรบกวนทางเดินอาหาร แพทย์จะบอกคุณว่าควรเปลี่ยนผ้าพันแผลบ่อยแค่ไหนขณะที่แพทย์รักษาแผลของคุณ แพทย์อาจจะแนะนำให้เปลี่ยนผ้าพันแผล 1-2 ครั้งต่อวัน
ตรวจดูแผลกัด. ล้างแผลด้วยสบู่และน้ำให้สะอาด. กดแผลถ้าแผลนั้นมีเลือดไหลออกมา. ทาครีมฆ่าเชื้อแบคทีเรีย. พันแผล. เปลี่ยนผ้าพันแผลถ้าจำเป็น. เช็คการฉีดวัคซีนของคุณ. ดูอาการของแผลกัดนั้น. ดูว่าสุนัขตัวนั้นได้รับการฉีดวัคซีนโรคพิษสุนัขบ้าหรือไม่ถ้าเป็นไปได้. ไปรับการรักษาถ้ามีคุณมีปัญหาสุขภาพอื่นๆ ขณะที่มีแผลกัด. ตรวจสอบแผล. กดแผลให้เลือดไหลช้าลง. ไปพบแพทย์. ใช้ยาฆ่าเชื้อที่หมอจ่ายมาให้. เปลี่ยนผ้าพันแผลตามที่แนะนำ.
https://www.wikihow.com/Treat-a-Dog-Bite https://www.wikihow.com/Treat-a-Dog-Bite
Treating Minor Bites Treating a Severe Dog Bite